VS002515
Datum: 2004-05-21T02:00:00.000+02:00
datum_sodbe_i_stopnje: 2008-11-28T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kože in njihove posledice
fischer: zelo hudi primeri
odskodnina: 102.000 EUR
opombe: II Ips 346/2010 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Študentka.

## Škodni dogodek

Prometna nesreča – sopotnica v motornem vozilu, ki je zaradi prevelike hitrosti trčilo v drevo.

## Poškodba

Zmečkanina desnega komolca, zdrobljen interkalarni zlom končnega dela desne nadlahtnice, zdrobljen zlom dela desne nadlahtnice, zlom 9. in 12. rebra desno, zlom spodnje čeljusti, obtolčenina desnega krila pljuč, pretres možganov, krvavitev pod ovojnico desne ledvice, rani na desnem licu in zapestju.

Kot posledica poškodbe je prišlo do obsežnega defekta mehkih tkiv desne zgornje okončine, okvare podlahtničnega živca, vnetja kostnine, izgube 8. in 2. zoba zgoraj, lažjega poka 3. zob zgoraj, postkomocijskega sindroma, kronične posttravmatske stresne motnje, odvisnosti od zdravil.

## Telesne bolečine

35.000 EUR Hude stalne telesne bolečine – 6,5 meseca z rednim jemanjem nesteroidnih in opioidnih analgetikov, srednje hude telesne bolečine – 6 mesecev ob jemanju analgetikov, stalne lahke telesne bolečine – 6 mesecev; bodoče občasne telesne bolečine ob ponavljajočih se gibih v komolcu, zapestju in rami, ob dvigovanju bremen nad 2 kg, ob naslanjanju na roko.

Glavobol: 2-3 mesece pogost in srednje hud, 6 mesecev blag in občasen.

#### Hospitalizacija

10 operacij in 1 manipulacija komolca v splošni anesteziji, 5 posegov brez lokalne anestezije.

#### Ambulantno zdravljenje

24 pregledov pri različnih specialistih, 40x pri splošnem zdravniku.

#### Rehabilitacija

5 tednov zdravilišča, 24x fizioterapija.

#### Nevšečnosti med zdravljenjem

Vsaj 90x RTG, 3x CT, 1x EMG, 10x odstranjevanje šivov, 40x previjanje, kateter v sečnem mehurju (več dni), najmanj 40x odvzem krvi, transfuzija krvi, 6 mesecev nošenja opornice za nadlahtnico; stalno jemanje analgetikov.

## Strah

7.000 EUR Kratkotrajen intenziven primarni strah pred nesrečo; zelo hud sekundarni strah za izid zdravljenja in pred posegi, saj je to potekalo s hudimi zapleti (grozila je amputacija desne roke)(6 mesecev kumulativno), hud sekundarni strah 1 leto, srednje hud strah – nekaj mesecev.

## Zmanjšanje življenjske aktivnosti

50.000 EUR ZŽA 60% Trajne anatomske in funkcionalne posledice, ki močno zmanjšujejo ŽA na vseh področjih. Nesposobna ali zelo omejena je za dela, ki zahtevajo uporabo desne roke (krčenje, dvigovanje bremen, fin prijem); priznana ji je 60% okvara. Morala se je poklicno prekvalificirati – v kemijskega tehnika, študij nadaljuje v smeri laboratorijske medicine kot študentka s s posebnimi potrebami. Motnje pozornosti in spomina jo ovirajo pri študiju, vlagati mora večji napor. Odpovedala se je vsem rekreativnim dejavnostim; opustila je igranje odbojke, s katero se je 5 let profesionalno ukvarjala, smučanje, tek; odpovedala se je javnemu nastopanju (zaradi brazgotin na obraz). Z desnico ne more opravljati vsakodnevnih aktivnosti (jesti, pisati, umivati las ali zgornjega dela telesa), gospodinjskih del, pri čemer je pred nesrečo uživala; lika z levico. Huda posttravmatska motnja ji močno znižuje kvaliteto življenja. Dalj časa je bila odvisna je bila od jemanja analgetikov, zato da je bila na zdravljenju.

## Skaženost

10.000 EUR Brazgotine po obrazu, roki in v predelu črevesnice; popolnoma deformiran desni komolec; 5 cm krajša nadlahtnica s spremenjeno držo (trup je ukrivljen na desno). Ljudje so na to pozorni, zaradi česar hudi trpi. Poleti nosi dolge rokave in ne nosi kopalk.

---

OZ člen 179